Basta met sjampanje vir wenners | Netwerk24
26 April 2019 07:53
Chelsea vier hul sege in die FA Cup-eindstryd in 2018. Foto: Getty Images
SuperSport berig die besluit is ook geneem om te verhoed dat alkohol gegee word aan spelers onder die wettige ouderdom om te drink (18 in Brittanje).
“Wenspanne sal beloon word met niealkoholiese vonkelwyn vir hul feesvierings in alle FA-kompetisies,” sê die beheerliggaam in ’n verklaring.
“Dit is om te verseker ons is so inklusief as moontlik vir spelers en gemeenskappe wat nie alkohol mag gebruik nie, sowel as spelers jonger as 18.”
Sjampanje is ’n gereelde verskynsel op die veld wanneer spanne fees vier.
Die nuwe beleid tree in werking by vanjaar se FA Cup-eindstryd tussen Manchester City en Watford op 18 Mei by die Wembley-stadion.
Manchester City se Riyad Mahrez, Benjamin Mendy en Ilkay Gundogan tel onder die Moslems wat vanjaar in die eindstryd kan verskyn, asook Watford se Abdoulaye Doucoure.
Islam verbied die gebruik van alkohol.
Meer oor: Vonkelwyn | Sokker | Fa
Liverpool-legende Fowler brei nou in Oz